  Анжелика Тихонова корреспондент  1-6 пӧсьтолэзе Дэриын удмурт нылпиослы «Шудкар» элькун лагерь ужалоз. Отчы пыриськон понна 7-11 классъёсын дышетскисьёсты возьмало. Со сярысь лагерьлэн кивалтӥсез, Дэриысь шоръёзо школаысь крезьгуръя дышетӥсь Лариса Светлакова вераз. Туэ лагерь ӧсъёссэ куатетӥзэ усьтоз ини. Отчы, Дэри ёросысь сяна, мукет ёросъёсысь мылкыд карись пиналъёсты но басьто. Сменае арысь аре оглом 25 адями пыриське. Милям котькуд ар нылпиосмы вошъясько. Но вань сыӵеосыз, кудъёсыз котькуд ар лыкто, лыктэмзы потэ. Малы ке шуоно котькуд ар ми соосты тодматӥськом удмурт артистъёсын, удмурт лулчеберетэн. Соос асьсэлы нош маке выльзэ потто, адӟо Лариса Светлакова, «Шудкар» лагерьлэн кивалтӥсезКивалтӥсьлэн кылъёсызъя, туэ пиналъёсын тодматскыны лагере удмурт кырӟась Алина Антонова вуылоз. Со аслаз улонэз, дышетскемез, тодмо адями луон сюресэз сярысь вералоз. Лагере пыриськись пиналъёс понна пӧртэм ужрадъёс радъялозы. Спортъя, удмурт шӧмо шудонъёс, семинаръёс,тренингъёс  – психологияя но пиналъёсты огазеянъя. Сменалэн ужпумез – «Шундысиос» элькун нылпи движение улсын удмурт кылэз но лулчеберетэз утён но азинтон понна ёроскуспо мерлыко ӵектосъёс кылдытон Туэ нимысьтыз саклык театрлы висъямын луоз, угось Россиын Театрлэн арез ялэмын. Кылсярысь, лагерьын мунё театр кылдытозы. Со сяна, «Айкай» театре куное вуылыны чаклало на. Нылпиос тросэз уг тодо, кызьы соос ужало, кызьы репетировать каро. Кыӵе ке но шудонъёс соосын ортчытыны малпаськом на Лариса Светлакова, «Шудкар» лагерьлэн кивалтӥсезЛагерез Дэри ёросысь дышетонъя управление, Дэриысь шоръёзо школа, «Шунды» но «Удмурт Кенеш» огазеяськонъёс радъяло.  Вераны кулэ, лагере удмурт кылэз тодӥсьтэм, но дышетыны мылкыд карись, тунсыкъяськись пиналъёсты но куто. Вазиськыны дыр вань на. Со понна  гожтыса келяно.  Тодэ вайытом, кемалась ик ӧвӧл Пичи Пургаын удмурт пиналъёслы «Шудкар» лагерьлэн сменазе йылпумъяськиз. Тегъёс: Удмуртия нылпиос УдмуртКенеш Дэри Шунды шутэтскон  